แบงก์เดินสายประชารัฐ
ไทยพาณิชย์ ผนึกเครือข่ายภาคีประชารัฐ เดินสาย 4 หัวเมือง จัดงาน SME Expo Spring Up Thailand
17 มิ.ย. 2559

ไทยพาณิชย์ ผนึกเครือข่ายภาคีประชารัฐ เดินสาย 4 หัวเมือง จัดงาน SME Expo Spring Up Thailand
นายวิพล วรเสาหฤท รองผู้จัดการใหญ่ ผู้บริหารสูงสุดลูกค้าธุรกิจขนาดกลางและขนาดย่อม ธนาคารไทยพาณิชย์ เปิดเผยว่า ธนาคารจับมือองค์กรภาครัฐ ภาคเอกชน สถาบันการศึกษา และสถาบันการเงิน กว่า 200 องค์กร รวมพลังประชารัฐจัดงาน SME Expo Spring Up Thailand โดยจะเป็นการรวมตัวที่ปรึกษาจากทุกหน่วยงานที่เกี่ยวข้องกับเอสเอ็มอีไว้มากที่สุดกว่า 100 หน่วยงาน เพื่อเป็น One Stop Service ภายใต้แนวความคิด Total Business Solutions
ทั้งนี้ ได้กำหนดที่จะจัดงานใน 4 หัวเมืองใหญ่ โดยได้รับการสนับสนุนในเรื่องพื้นที่จาก บริษัท เซ็นทรัลพัฒนา นำร่องครั้งแรกที่กรุงเทพมหานคร ระหว่างวันที่ 7-10 ก.ค.นี้ ที่บีซีซี ฮอลล์ เซ็นทรัลพลาซา ลาดพร้าว และจะส่งต่อโอกาสและความรู้ไปยังภูมิภาคอื่นๆ ตามหัวเมืองใหญ่ต่อไป โดยภาคตะวันออกเฉียงเหนือ จัดขึ้นที่จ.อุดรธานี ภาคเหนือ จัดที่ จ.เชียงใหม่ และภาคใต้จัดขึ้นที่ อ.หาดใหญ่ จ.สงขลา เพื่อเปิดมุมมอง เติมเต็มความรู้ และยังเป็นการสร้างโอกาสทางธุรกิจให้เอสเอ็มอี StartUp และกลุ่ม Social Enterprise จากทั่วประเทศ ซึ่งน่าจะเป็นประโยชน์ในการเสริมศักยภาพ ต่อยอดธุรกิจ และสร้างความแข็งแกร่งให้กับผู้ประกอบการไทยทุกระดับ ซึ่งเป็นกลไกหลักในการขับเคลื่อนเศรษฐกิจของชาติให้เจริญเติบโตอย่างยั่งยืน
นายวิพล กล่าวว่า งานนี้จะประกอบไปด้วย 7 โซน คือเป็นที่ปรึกษาด้านการเริ่มต้นและวางแผนธุรกิจแบบครบวงจร ที่ปรึกษาด้านการเงิน ภาษี และสินเชื่อเพื่อธุรกิจ ที่ปรึกษาด้านการเพิ่มประสิทธิภาพและมาตรฐานการผลิต ที่ปรึกษาด้านนวัตกรรม  ที่ปรึกษาด้านการตลาด การสร้างแบรนด์ และช่องทางการขาย ที่ปรึกษาด้านการค้าและการส่งออกสู่ตลาดโลก และที่ปรึกษาด้านการขนส่ง การนำเข้าและการส่งออก 
นอกจากนี้ มีเวทีสัมมนาให้ความรู้จากกูรู 60 คน กว่า 30 หัวข้อ การจับคู่ธุรกิจรูปแบบใหม่ การเสนอแผนธุรกิจ